**Centenar**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Centenar

Centenar, exact o sută,

Nu știu, e mult sau e puțin,

Căutam cândva răspunsul

Și întrebam: cui aparțin?

M-am răstogolit prin timpuri,

Am fost și dacic-socialist,

Astăzi un democrat sadea

Unul nu foarte optimist.

Sunt ce sunt, puțin contează,

Mi-am cărat în spate crucea,

Fără cuie prinse-n palme,

Tatei, ades îi aud vocea…

Apăsat, vorbea cu mine:

Să nu întrebi cine ești azi!

Ești Român de bună seamă,

Înconjurat de camarazi.

Bunicul tău n-a apucat,

Să își mai pună întrebări,

S-a dat ordin de-nrolare

Și a rămas printre uitări.

Mulți ca el și-au dat sfârșitul,

Enorm, cu sutele de mii,

S-a stropit cu sânge stema

Să fim noi toți,... și tu să fii.

Pământul țării-i plin de cruci,

Prin vecini, prin cimitire,

Doi metri de pământ depus

N-astupă o amintire.

Cred că atât a fost destul,

Nu am altă întrebare,

Și am să las prin testament

Mult respect, țării onoare.

Autor: Gabriel Stănciulescu